সম্রাট ছবির ওপেনিং কালেকশন ছিল শতকরা ৬৬ ভাগ। আর মেন্টাল ৬০ ভাগ। এতে বোঝা গেল শাকিবের শিকারির পরই জিতের বাদশার অবস্থান। ঈদের ছবির সাফল্য নিয়ে চলচ্চিত্র প্রদর্শক সমিতির সাধারণ সম্পাদক মিয়া আলাউদ্দীন বলেন, ‘এবারের ঈদে চারটি ছবি মুক্তি পেয়েছে। তবে প্রতিযোগিতা চলছে শিকারী ও বাদশার মধ্যে। শাকিব-জিতের লড়াই জমে উঠেছে। এতে এগিয়ে রয়েছেন শাকিব খান। শুনেছি সারা দেশে একই চিত্র।’ রাজধানীর মধুমিতা প্রেক্ষাগৃহে চলছে ‘শিকারী’। সরেজমিনে দেখা গেছে, ঈদের দিন থেকেই এখানে উপচেপড়া দর্শক। কাউন্টারে টিকিট না পেয়ে দর্শকদের অনেককেই ব্ল্যাকে টিকিট কিনতে হয়েছে। মধুমিতার ব্যবস্থাপক রেজাউল করিম বলেন, ‘ সিনেমা হলে দর্শকের ভিড় জমেছে অনেক দিন পর। এতে খুবই ভালো লাগছে। শিকারিতে শাকিবের নতুন লুক ও দারুণ অভিনয় দর্শকদের মুগ্ধ করেছে। তাই একাধিকবার তারা ছবিটি দেখছেন। শাকিবের পাশাপাশা এ ছবিতে কলকাতার নায়িকা শ্রাবন্তী যুক্ত হওয়ায় এটির প্রতি দর্শকদের বাড়তি আগ্রহ দেখা গেছে।’ এদিকে বসুন্ধরা স্টার সিনেপ্লেক্সে চলছে বাদশা, শিকারি এবং সম্রাট। এরমধ্যে শিকারি ও বাদশার দর্শক বেশি। আনন্দ সিনেমা হলে চলছে সম্রাট, জোনাকি সিনেমা হলে শাকিব-তিশা অভিনীত ‘মেন্টাল’। এখানকার দর্শকরা এই জুটির অভিনয়ে মুগ্ধ হয়েছেন। শাকিবের পাশাপাশি তিশার অভিনয়েরও প্রশংসায় করেছেন দর্শকদের অনেকে। ঈদের ছবি নিয়ে শাকিব খান বলেন, ‘মাঝের কয়েকটা বছর আমাদের সিনেমার খারাপ সময় গেছে। হলগুলোতে দর্শকের ভিড়ও সেভাবে চোখে পড়ত না ।